
                  ДО
                    ОБЩИНСКИ СЪВЕТ - 
                    гр.Опака

ДОКЛАДНА  ЗАПИСКА
ОТ  ЛЮТФИ  РЕЯНОВ  РЮСТЕМОВ – КМЕТ НА ОБЩИНА ОПАКА
       ОТНОСНО:  Промяна в Наредба № 1 за опазване на обществения ред и чистотата на населените места на територията на община Опака
Уважаеми  господа общински съветници,
           Общински съвет Опака е приел Наредба №1 за опазване на обществения ред и чистотата на населените места на територията на Община Опака с Решение № 96 , по Протокол № 12 от 20.06.2008 год. Наредбата следва да се актуализира частично чрез промяна на чл. 17 от нея, който гласи: На територията на община Опака се разрешава: ал.1 Отглеждането на домашни животни и птици в стопанските сгради, при условията отговарящи на изискванията на РИОСВ,РОКОЗ и ЗУТ; ал.2. Придвижването на домашни животни през населеното място да става със стопанина , без да пречат на движението по пътищата и тротоарите.

         Мотивите за изменение на чл.17 от Наредба 1 са , че след приемането на Наредбата на 20.06.2008 год. са настъпили законодателни промени засягащи отглеждането и движението на животни в населените места. С изменението в ДВ, бр.7/25.01.2013 год.на чл.132 от закона за ветеринарно медицинската дейност – ЗВД  - / обн.ДВ,бр.87/2005г., посл. изм.ДВ,бр.15/2013 г./ са подробно уредени задълженията на физическите и юридическите лица като собственици на селскостопански животни относно отглеждането, придвижването и транспортирането им, а с изменението на чл.133 от ЗВД са вменени нови задължения на кметовете и кметски наместници относно движението на животни по улиците на населените места; т.8 : определят маршрута на движение на животните от сборни стада по улиците на населените места.
            Целта на изменението на чл.17 от  Наредба №1 е да се гарантира спазването на законовите изисквания.

            За прилагането на промяната не се изискват финансови средства.

            В резултат на промяната ще се осигури безопасно движение на пешеходците и на пътните превозни средства по улиците, ще се гарантира опазването на околната среда о т замърсяване.
              Изменението съответства на правото на ЕС, тъй като промяната е свързана с изменение на ЗВД,  който е съобразен с европейските регламенти.

              По изложените мотиви , предлагам Общински съвет Опака да вземе следното РЕШЕНИЕ:

                Общински съвет Опака, на основание чл.21,ал.1,т.13 и ал.2 от ЗМСМА във връзка с чл.132 и чл.133 от Закона за ветеринарномедицинската дейност,изменя чл.17 от Наредба № - за опазване на обществения ред и чистотата на населените места на територията на Община Опака, приета с Решение№ 96 по Протокол №12 от 20.06.2008 год. , както следва:

              Чл. 17. ал.1 На територията на общината се разрешава отглеждането на домашни животни и птици от физически и юридически лица при спазване на изискванията на Закона за ветеринарномедицинската дейност/ Обн.ДВ,бр.87/2005 г.,посл. Изм. ДВ,бр.15/20013 год / и подзаконовите  нормативни актове по приложението му.

            ал.2. Забранява се движението на животни и  стада от животни без придружител по улиците на населените места на Община Опака.

            ал.3. Кметовете на населените места в Община Опака определят маршрута на движение на стадата от животни по улиците на населените места, като посочват забранените и разрешените за движение улици или части от тях.

